На основу члана 45а Закона о планирању и изградњи ("Службени гласник РС" бр. 72/09, 81/09 - испр., 64/10 - одлука УС, 24/11, 121/12, 42/13-одлука УС, 50/13 - одлука УС, 98/13-одлука УС, 132/14, 145/14, 83/18, 31/19, 37/19-др. закон и 9/20) и мишљења Комисије за планове број V-35-475/20 од 13.08.2020. године, Градска управа за урбанизам и грађевинске послове Града Новог Сада оглашава

**РАНИ ЈАВНИ УВИД**

**у Концептуални оквир измена и допуна Плана генералне регулације новог градског центра са окружењем у Новом Саду (локалитет Дневник)**

Рани јавни увид у Концептуални оквир измена и допуна Плана генералне регулације новог градског центра са окружењем у Новом Саду (локалитет Дневник) одржаће се у трајању од 15 дана, у периоду од 05. до 19. априла 2021. године, сваког радног дана од 9,00 до 14,00 часова, у просторији у приземљу зграде Јавног предузећа "Урбанизам" Завод за урбанизам Нови Сад, Булевар цара Лазара 3 и у просторијама месне заједнице „Житни трг“, Нови Сад, Димитрија Аврамовића број 8. У дигиталном облику материјал се излаже на званичној интернет страници Скупштине Града Новог Сада <https://skupstina.novisad.rs/rani-javni-uvid/> и на званичној интернет страници Града Новог Сад [http://www.novisad.rs/lat/gradska-uprava-za-urbanizam-i-gradјevinske-poslove-0](http://www.novisad.rs/lat/gradska-uprava-za-urbanizam-i-grad%D1%98evinske-poslove-0)

Градска управа за урбанизам и грађевинске послове, организује рани јавни увид у циљу упознавања јавности са општим циљевима и сврхом израде плана, могућим решењима за развој просторне целине, могућим решењима за урбану обнову, као и ефектима планирања.

У току раног јавног увида прибављају се услови и други значајни подаци за израду планског документа од органа, посебних организација, ималаца јавних овлашћења и других институција. Органи, посебне организације, имаоци јавних овлашћења и друге институције дужни су да по захтеву носиоца израде планског документа доставе услове и све расположиве податке у току трајања раног јавног увида, а најдуже у року од 15 дана од дана пријема захтева.

Заинтересована правна и физичка лица, у току трајања раног јавног увида, могу доставити своје примедбе и сугестије у писаној форми Градској управи за урбанизам и грађевинске послове, Школска 3, Нови Сад, најкасније до 19. априла 2021. године.